Yhdistetyn nimikkeistön (CN) yhdenmukainen soveltaminen

(Tavaroiden luokittelu)

(2000/C 167/02)

Tariffi- ja tilastonimikkeistöstä ja yhteisestä tullitariffista 29 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (EY) N:o 1228/2000(2), 10 artiklan 1 kohdan mukaisten selittävien huomautusten julkaiseminen

Muutetaan selittävät huomautukset Euroopan yhteisöjen yhdistettyyn nimikkeistöön(3) seuraavasti:

Korvataan sivulla 117 oleva, nimikettä 2401 koskeva teksti seuraavasti:

"Raakatupakka tai valmistamaton tupakka, ks. HS-selitykset, nimike 2401, 1 kohta.

Flue cured

a) 'Flue cured': virginia-tupakka on kuivattu kuumassa ilmavirrassa keinotekoisissa olosuhteissa menetelmällä, jossa säädellään lämpöä ja ilmanvaihtoa ja jossa tupakanlehdet eivät joudu kosketuksiin savun ja höyryn kanssa. Kuivan tupakan väri vaihtelee yleensä situunankeltaisesta hyvin tummaan oranssiin tai punaiseen. Kypsyydessä taikka viljely- tai kuivausmenetelmissä esiintyvien erojen vuoksi saadaan usein muita värejä ja väriyhdistelmiä.

b) 'Light air-cured' burley-tupakka (myös burlyhybridit): on kuivattu kuumassa ilmavirrassa luonnollisissa olosuhteissa. Tupakassa ei ole savun eikä höyryn hajua, jos kuivatuksessa on käytetty lisälämpöä tai -ilmankierrätystä. Tupakanlehdet ovat väriltään vaaleanruskeasta punaruskeaan. Kypsyydessä taikka viljely- tai kuivausmentelmissä esiintyvien erojen vuoksi saadaan usein muita värejä ja väriyhdistelmiä.

c) 'Light air-cured' maryland-tupakka: on kuivattu kuumassa ilmavirrassa luonnollisissa olosuhteissa. Tupakassa ei ole savun eikä höyryn hajua, jos kuivatuksessa on käytetty lisälämpöä tai -ilmankierrätystä. Tupakanlehdet ovat väriltään vaaleankeltaisesta tummaan kirsikanpunaiseen. Kypsyydessä taikka viljley- tai kuivausmenetelmissä esiintyvien erojen vuoksi saadaan usein muita värejä ja väriyhdistelmiä.

d) 'Fire cuerd': -tupakka on kuivattu kuumassa ilmavirrassa keinotekoisissa olosuhteissa polttamalla puuta avotulella, jonka savu osittain imeytyy tupakkaan. 'Fire cured' -tupakan lehdet ovat paksummat kuin burley-, 'flue-cured-' tai maryland-tupakan vastaavista varsista saatavat lehdet. Väri vaihtelee tavallisesti kellanruskeasta hyvin tummaan ruskeaan. Kypsyydessä tai viljely- taikka kuivausmenetelmissä esiintyvien erojen vuoksi saadaan usein muita värejä ja väriyhdistelmiä.

Tähän nimikkeeseen eivät kuulu elävät tupakkakasvit (nimike 0602)."

Korvataan sivulla 261 oleva, nimikettä 5911 20 00 koskeva teksti seuraavasti:

"Ks. HS-selitykset, nimike 5911, A kohdan 2 alakohta.

Nämä kankaat voivat olla metritavarana tai käyttötarkoituksen mukaan sovitettuja (esim. määrämuotoisiksi leikattuja, nauhoilla reunustettuja tai metallirenkailla vahvistetuin rei'in varustetuja).

Metritavarana olevaan sovittamattomaan kankaaseen on painettava pysyvä merkintä, josta käy ilmi selvästi, että tavara on tarkoitettu seulomiseen tai vastaavaan teolliseen käyttöön:

- merkintää varten on suorakulmiota ja sen kahta lävistäjää esittävä kuvio toistettava säännöllisin välein kankaan molemmissa reunoissa hulpion sisäpuolella siten, että kahden peräkkäisen merkin välinen estäisyys mitattuna merkkien ulkoreunoista on enintään yksi metri ja että kankaan toisessa reunassa olevat merkit sijoittuvat puoliväliin toisessa reunassa olevien merkkien välille (kunkin kuvion keskikohdan on oltava samalla etäisyydellä kummankin vastakkaisella puolella olevan lähimmän kuvion keskikohdasta),

- kuvion muodostavien viivojen paksuuden on oltava suorakulmion sivuissa 5 mm ja lävistäjissä 7 mm. Suorakulmion on oltava viivojen ulkoreunoista mitattuna vähintään 8 cm pitkä ja 5 cm leveä,

- kuviot on painettava yhdellä kankaan väristä poikkeavalla värillä. Painatuksen on oltava pysyvä.

Kukin kuivo on sijoitettava siten, että suorakulmion pitkät sivut ovat kankaan loimen suuntaiset (ks. piirros jäljempänä).

>PIC FILE= "C_2000167FI.000301.EPS">

tulliviranomaiset voivat hyväksyä myös muunlaiset merkinnät, jos niistä käy selvästi ilmi, että tavara on tarkoitettu teolliseen käyttöön kuten seulomiseen, suodattamiseen tai vastaavaan, mutta ei vaatteiden valmistukseen tai vastaavaan käyttöön.

tähän alanimikkeeseen eivät kuulu silkkipainatuksessa käytettävät kehykset, joihin on pingotettu kangas (alanimike 59119090), eivätkä käsiseulat ja -sihdit (nimike 96040000)."

(1) EYVL L 256, 7.9.1987, s. 1.

(2) EYVL L 143, 16.6.2000, s. 22.

(3) EYVL C 287, 15.9.1998, s. 1.